दुर्गेश रायकवार/भोपाल। सहायक प्राध्यापक, प्राध्यापक, क्रीड़ाधिकारी, ग्रंथपाल के स्वीकृत रिक्त पदों के विरुद्ध अतिथि विद्वानों को एक जुलाई से 12 महीने के लिये आमंत्रित किया गया है। उच्च शिक्षा विभाग ने इस संबंध में सभी शासकीय महाविद्यालय के प्राचार्यों को एक परिपत्र जारी किया है।आमंत्रण पत्र उन अतिथि विद्वानों को ही जारी किया जायेगा, जो इन रिक्त पद के विरुद्ध वर्ष 2017-18 में अतिथि विद्वान के रूप में काम कर चुके हैं। महाविद्यालय द्वारा अतिथि विद्वान को जारी आमंत्रण पत्र में 7 जुलाई तक कार्यभार ग्रहण करने के लिये अंतिम तिथि निर्धारित की गई है। मानदेय एवं अन्य शर्ते संदर्भित शासनादेश अनुसार रहेगी।